kk de ru en kk ceb ru kk kk kk kk kk kk kk kk kk uk kk kk kk ru kk ru kk ru kk kk kk kk kk kk ru kk ru kk kk kk kk kk kk kk kk kk kk kk kk kk kk kk uk kk kk kk ru kk kk kk kk kk kk kk kk kk kk kk kk kk kk kk kk uk uk kk kk uk ru hbs_cyr kk kk kk ru kk kk kk kk kk kk kk uk kk kk ru tt tt kk kk bg kk kk kk kk kk kk kk kk kk kk kk kk kk kk kk kk ru kk kk kk uk kk kk kk kk ru kk ru kk ru kk kk kk kk kk kk kk kk ru kk ru kk kk kk kk kk kk kk kk ru
Бүгінгі күні Қазақстанның бірнеше өңірін су апаты алып отыр. Ресми ақпаратқа сәйкес еліміздің орталық және солтүстік өңірлерінде су тасқыны ағымдағы жылдың 11 сәуірінен бастап белең алды. Ақмола, Ақтөбе, Қарағанды, Қостанай, Павлодар, Солтүстік Қазақстан облыстарының бірқатар елді мекендері мен жолдарын көктемгі еріген су шайып кете жаздады.
Отандастарымыз үйінен, бар жиған-тергенінен айырылып, бес мыңнан астам үй қожайындықтары құлар алдында, мыңдаған қазақстандықтар осындай қиын жағдайға душар болып отыр.
Жергілікті атқарушы билік пен құзырлы мемлекеттік органдар жыл басынан бастап депутаттар алдында тасқын судың алдын-алу шараларына қыруар қаржы бөлуді қорғайды.
Алайда, жыл сайын осындай жағдай қайталанып, су тасқыны кезі біз үшін үйреншікті төтенше жағдайға айналды.
Төтенше жағдай басталғаннан бері Ақмола облысына қарасты Атбасар қаласында 454 үй суға кетіп, 1379 адам көшірілген, Солтүстік Қазақстан облысында 400-ден астам үй су астында қалу қатерінде, Ақтөбе облысында 500-ден астам тұрғын үй су астында қалған.
Ал құзырлы мемлекеттік органдар болса, осындай жағдай Ақмола, Ақтөбе, Қарағанды, Қостанай облыстарындағы су қоймаларына тасқын және еріген қар суы толассыз ағып келуіне байланысты ағызатын судың мөлшерін сәл қосу қажет болуы себебінен елді мекендер мен автожолдарды су басты деп қолдарын қусырып отыр.
Ендігі біздің сауалымыз. Неліктен осы күнге дейін құзырлы органдардың жауапты қызметкерлері өзінің кәсіби шеңберінің тарлығын табиғи катаклизмдерімен жасырып келеді? Олардың жауап беретін күні келе ме?
Әділеттік үшін атап кетуіміз керек, бүгінгі таңда төтенше жағдай комитетінің азаматтары өз борышын адал орындап келеді. Бірақ зардап шеккен тұрғындардың көптеген миллион шығынын кім өтейді? Ел аман, жұрт тынышта бұндай жағдайға жергілікті биліктегі азаматтар қалай жол берген?
Сондықтан, отандастарымызды толғандырып отырған екі мәселе туындап отыр. Біріншіден, қиын жағдайға душар болған жерлестерімізге Үкімет тарапынан қандай жәрдем көрсетіледі? Екіншіден, бұндай жағдай қайта орын алмас үшін Үкімет қандай шаралар қолға алмақшы?
Құрметті Бақытжан Әбдірұлы, жоғарыда баяндалғанды және қозғалған мәселелердің маңыздылығын ескере отырып, осы сауал бойынша тиісті шараларды қабылдауыңызды сұраймыз.
«Қазақстан Республикасының Парламенті және оның депутаттарының мәртебесі туралы» Қазақстан Республикасы Конституциялық Заңының 27-бабына сәйкес депутаттық сауалды қарау нәтижесі туралы заңмен белгіленген мерзімде жазбаша жауап беруіңізді сұраймыз.
2017 жылғы 21 сәуірдегі № 15-13-81
Р.Қ. Әкімовке, С.С. Біләловке,
2017 жылғы 20 сәуірдегі Парламент Сенаты отырысында айтылған су тасқыны кезеңінде зардап шеккен халыққа мемлекет тарапынан көмек көрсетуге және Үкіметтің бұдан кейін су тасқыны жағдайына жол бермеу бойынша шаралар қабылдауына қатысты депутаттық сауалға мынаны хабарлаймын.
Ағымдағы жылы көктемгі су толумен байланысты болған жергілікті ауқымдағы төтенше жағдайлар республиканың он жеті ауданы мен екі қаласында жарияланды.
Табиғат апаты келтірген нұқсанды бағалауды және су тасқынының салдарын жоюға арналған қаржы құралдарының қажетті көлемін анықтауды жергілікті атқарушы органдардың арнайы құрылған комиссиялары жүргізеді.
Келтірілген нұқсанды бағалау нәтижелері бойынша Үкімет пен жергілікті атқарушы органдар «Азаматтық қорғау туралы» Заңның 57-бабының шеңберінде инженерлік инфрақұрылымды, тұрғын үйлерді, қоршаған ортаны қалпына келтіруге, халыққа әлеуметтік-оңалту көмегін көрсетуге, төтенше жағдайлардың салдарынан жеке және заңды тұлғаларға келтірілген зиянды (нұқсанды) өтеуге бюджет заңнамасына сәйкес бюджет қаражатын бөлу туралы шешім қабылдайды.
Бұған қоса, «2017 – 2019 жылдарға арналған республикалық бюджет туралы» Заңда 2017 жылы табиғи дүлей зілзалалардан халық пен аумақтың қауіпсіздігін қамтамасыз етуге:
- Ішкі істер министрлігіне – сел қоймаларын, бөгендерді, құрылыстарды, барраждарды, мұздақты көлдердің суағарларын тазарту бойынша жөндеу-қалпына келтіру жұмыстарына 576,2 млн. теңге;
- Алматы қаласының әкімдігіне – Ішкі істер министрлігі арқылы Алматы қаласының Кіші өзенінің бассейніндегі қолданыстағы Мыңжылқы бөгенін реконструкциялауға – 226,7 млн.теңге нысаналы трансферттер;
- Инвестициялар және даму министрлігіне – қауіпті геологиялық процестерден Қарағанды облысының халқы мен аумағының қауіпсіздігін сақтау және төтенше жағдайларға жол бермеу мақсатында көпірлерді реконструкциялауға 900 млн. теңге;
- Ауыл шаруашылығы министрлігіне – 1645,5 млн. теңге, олардың ішінде – 37 су қоймасын, 25 су торабын, 5 бөгетті, 21 каналды және 13 коллекторды ағымдағы жөндеуге 1271,4 млн. теңге, 41 су қоймасында, 38 су торабында, 5 бөгетте, 17 каналда, 8 коллекторда су тасқынына қарсы іс-шараларын жүргізуге 374,1 млн. теңге көзделген.
Қазіргі кезде менің тапсырмам бойынша Ішкі істер министрлігі Ауыл шаруашылығы, Инвестициялар және даму, Энергетика, Қаржы, Ұлттық экономика министрліктерімен, сондай-ақ облыстардың, Астана және Алматы қалаларының әкімдіктерімен бірлесіп елді мекендер мен инфрақұрылым объектілеріндегі су басу қатерін жою жөніндегі жүйелі шараларды (өзендер түбін тереңдету және арналарын түзету, бөгендердегі жөндеу-қалпына келтіру жұмыстары, гидротехникалық құрылыстарды реконструкциялау және оларды күрделі жөндеу, су шаруашылығы объектілерін тексеру, бөгендерді жөндеуге ЖСҚ әзірлеу, автожолдарда су өткізу құбырларын орнату және олардың санын арттыру, автожолдар учаскелеріндегі жөндеу жұмыстары және көпірлерді реконструкциялау) көздейтін орта мерзімді кезеңге арналған Жол картасының жобасын әзірледі.
Жол картасын қабылдау тасқын су басу қатері төнген жаңа аймақтарды есепке алу және Төтенше жағдайлардың алдын алу және оларды жою жөніндегі ведомствоаралық мемлекеттік комиссия ұсынымдарын ескере отырып, оларды жою бойынша тиісті шараларды көздеу үшін ағымдағы жылғы су тасқынының өтуіне қарай жоспарлануда.
Сонымен қатар, Қазақстан Республикасының агроөнеркәсіптік кешенін дамытудың 2017 – 2021 жылдарға арналған мемлекеттік бағдарламасы шеңберінде жалпы сомасы 57,2 млрд. теңгеге 1,9 млрд. м3 көлеміндегі суды жалпы қосымша шоғырландыратын 22 жаңа су қоймасына жобалау-сметалық құжаттама әзірлеу және оларды салу, сондай-ақ гидротехникалық құрылыстарды реконструкциялау және
оларға жөндеу-қалпына келтіру жұмыстарын жүргізу, су шаруашылығы жүйелеріне күрделі жөндеу жүргізу бойынша іс-шаралар көзделді.
Қазіргі су тасқыны жағдайы Үкіметтің ерекше бақылауында тұр.
Сенат комитеттерінің жұмысы туралы
Депутаттық сауалдар туралы мәліметтер
Жалпы отырыстың онлайн трансляциясы
© 2017 Қазақстан Республикасы Парламентінің Сенаты
Ваш отзыв и предложение по сайту